als_Latn dik_Latn sag_Latn
Bisedë me gazetarin e “Lajm” -it që u arrestua nga policia
Kur më futën brenda automjetit të policisë, bashkë me dy të tjerët që ishin me mua na trajtuan në mënyrë jonjerëzore, duke përdorur gjuhë të urrejtjes ‘albanci ke ve ubijam’ (shqiptarë do t’ju vrasim), ‘shiptari’, etj.
Teksa ishte në detyrë dhe po raportonte për protestat e së shtunës, gazetari i “Lajm”-it, Besim Ibrahimi u arrestua nga policia.
Pas qëndrimit 24 orësh në stacionin policor “Kisella Vodë”, gazetari Ibrahimi u lirua falë ndërhyrjes së SHGM-së. Megjithatë shenjat e dhunës fizike dhe psikike do të mbeten gjatë në kujtesën e tij. Edhe pse është në hapat e parë të karrierës së tij si gazetar, ky veprim i policisë nuk do ta ndalë që të vazhdojë edhe më tej në rrugën e gjatë dhe të vështirë të gazetarisë për të informuar drejtë dhe në mënyrë të paanshme
Lajm: Si erdhi deri te arrestimi juaj?
Ibrahimi: Të shtunën pasdite dola të ndjek zhvillimet e protestave ku protestuesit u nisën fillimisht drejt komunës së Çairit, ku policia arriti t’i shpërndajë me anë të shok Bombave, pastaj protestuesit u kthyen duke ikur drejt selisë së BDI-së ku atje thyen xhamat e objektit të kësaj partie. E njëjta ndodhi edhe këtu, protestuesit u shpërndanë duke ikur tanimë drejt kompleksit Çairçania për të arritur në urën e Bit Pazarit ku të njëjtit filluan t’i qëllojnë policisë me gurë. Pas pak, ndodhi arrestimi im ku njësiti special doli nga rruga tjetër dhe nga pas më bërtitën "shtrihu në tokë".
Lajm: A kishit hapësirë për t’ju treguar se ju ishit gazetar dhe po e kryeni punën tuaj?
Ibrahimi: Duke e bërë atë që më thanë, u prezantova që jam gazetar dhe që jam në detyrë. Në vend se të më lirojnë ata më rrahën me shkop gome dhe me shqelma duke më lënë plagë trupore. Pastaj më thanë prap "shtrihu, ti nuk je gazetar, ti ke dalë në protesta" dhe njëri duke thënë "mëshoi mëshoi" tjetri duke më goditur, ashtu më rrahën deri sa mi thyen edhe syzet.
Kur më futën brenda automjetit të policisë, bashkë me dy të tjerët që ishin me mua na trajtuan në mënyrë jonjerëzore, duke përdorur gjuhë të urrejtjes “albanci ke ve ubijam”, “shiptari”, etj.
Lajm: Si i informuat të afërmit dhe redaksinë ?
Ibrahimi: Pasi më futën në automjet arrita të marr në telefon redaksinë e Gazetës LAJM, ku i tregova që më kanë arrestuar dhe më dërgojnë në drejtim të panjohur, por në këtë moment prap polici i dhunshëm më bërtiti “fike telefonin”.
Lajm: Sa ishin korrekt shërbyesit policor në stacion?
Ibrahimi: Gjatë 24 orëve që qëndrova në stacionin policor, policia ishte korrekte ndaj meje.
Lajm: Ju ka dëshpëruar ky rast që ju ndodhi, apo jeni frymuar edhe më tutje të merreni me gazetari?
Ibrahimi: Ky rast ndonëse fillimisht më shkeli të drejtat e mia si civile ashtu edhe profesionale siç isha në detyrë, nuk më sjell mua përveç se motivim për të vazhduar edhe në të ardhmen që të jem gazetar objektiv, i pa anshëm dhe i ndershëm. Këto edhe janë pikat themelore të etikës gazetareske, të cilat gjithmonë luftohen si dukuri, por të gjithë duhet të punojmë që të ngrihet vetëdija qytetare që të kemi një të ardhme sa më të mirë demokratike ku do të kemi edhe media të lira.
Për fund, falënderoj avokatin tim Skender Mehmeti, vëllain tim jurist Agim Ibrahimi, gazetën LAJM e në veçanti drejtuesin e kësaj gazete z. Fejzi Hajdari, kryetarin e Shoqatës së Gazetarëve z. Naser Selmanin të cilët nuk nguruan aspak të më ndihmojnë duke qëndruar me orë të tëra në stacionin e policisë në Kisella Vodë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn